**PLANUOJAMOS ŪKINĖS VEIKLOS ORGANIZATORIAUS (UŽSAKOVO) AR**

**POVEIKIO APLINKAI VERTINIMO DOKUMENTŲ RENGĖJO**

**PATEIKIAMA INFORMACIJA**

IGLIAUKOS IR ŠVENTRAGIO K.V. VALSTYBEI NUOSAVYBĖS TEISE PRIKLAUSANČIŲ MELIORACIJOS STATINIŲ REKONSTRUKCIJA

**Planuojamos veiklos organizatorius:** Marijampolės savivaldybės administracija

**Parengė:** UAB „Plan2study“, direktorė Rita Maziliauskienė

**Objektas :**

**Marijampolės sav. Igliaukos sen. Igliaukos ir Šventragio k.v. valstybei nuosavybės teise priklausančių melioracijos statinių rekonstrukcija**

**Adresas:**

**Marijampolės sav., Igliaukos sen., Igliaukos ir Šventragio k.v., Igliaukos k., Maraziškės k., Menčtrakio k., Pielkavos k., Mačiuliškių k., Šakališkių k., Pašakališkių k., Padvariškių k., Šventragio k., Zomčinės k., Dambruvkos k.**

**ATRANKOS DĖL POVEIKIO APLINKAI PRIVALOMO VERTINIMO**

**DOKUMENTŲ ŽINIARAŠTIS**

|  |
| --- |
| 1. **Tekstiniai dokumentai:**
 |
| Eil. Nr. | Dokumento pavadinimas | Puslapio Nr. |
|  | Bylos dokumentų žiniaraštis | 2 |
| 1.2. | Planuojamos ūkinės veiklos poveikio aplinkai vertinimo dokumentų rengėjo pateikiama informacija | 3 |
| 1. **Brėžiniai:**
 |
| Eil. Nr. | Dokumento pavadinimas | Puslapio Nr. |
| 2.1. | Situacijos schema | 11 |
| 2.2. | Topografiniai planai M1:2000 | 12 |

Direktorė Rita Maziliauskienė

Planuojamos ūkinės veiklos

atrankos metodinių nurodymų

1 priedas

**PLANUOJAMOS ŪKINĖS VEIKLOS ORGANIZATORIAUS (UŽSAKOVO)**

**AR POVEIKIO APLINKAI VERTINIMO DOKUMENTŲ RENGĖJO**

**PATEIKIAMA INFORMACIJA**

**I. INFORMACIJA APIE PLANUOJAMOS ŪKINĖS VEIKLOS ORGANIZATORIŲ**

**(UŽSAKOVĄ)**

**1. Planuojamos ūkinės veiklos organizatoriaus (užsakovo) kontaktiniai duomenys (vardas, pavardė; įmonės pavadinimas; adresas, telefonas, faksas, el. paštas)**.

Marijampolės savivaldybės administracija, J. Basanavičiaus a. 1, LT-68307 Marijampolė, tel. 8 343 90003, faks. 8 343 90014, el. p. administracija@marijampole.lt.

**2. Tais atvejais, kai informaciją atrankai teikia planuojamos ūkinės veiklos organizatoriaus (užsakovo) pasitelktas konsultantas, papildomai pateikiami planuojamos ūkinės veiklos poveikio aplinkai vertinimo dokumento rengėjo kontaktiniai duomenys (vardas, pavardė; įmonės pavadinimas; adresas, telefonas, faksas, el. paštas)**.

Rita Maziliauskienė. UAB „Plan2study“. Gėlių takas 12, Noreikiškių k., LT-53364 Kauno r., tel. 8 614 25064, el. p. ritamaziliauskiene@gmail.com.

1. **PLANUOJAMOS ŪKINĖS VEIKLOS APRAŠYMAS**

**3. Planuojamos ūkinės veiklos pavadinimas, nurodant kurį (-iuos) Lietuvos Respublikos planuojamos ūkinės veiklos poveikio aplinkai vertinimo įstatymo 2 priedo planuojamos ūkinės veiklos, kuriai turi būti atliekama atranka dėl poveikio aplinkai vertinimo, rūšių sąrašo punktą(-us) atitinka planuojama ūkinė veikla arba nurodant, kad atranka atliekama vadovaujantis Lietuvos Respublikos planuojamos ūkinės veiklos poveikio aplinkai vertinimo įstatymo 3 straipsnio 3 dalimi, nurodomas atsakingos institucijos raštas (data, Nr.), kad privaloma atranka**.

Marijampolės sav. Igliaukos sen. Igliaukos ir Švetragio k.v. valstybei nuosavybės teise priklausančių melioracijos statinių rekonstrukcija. Atranka dėl poveikio aplinkai privalomo vertinimo atliekama vadovaujantis LR planuojamos ūkinės veiklos poveikio aplinkai vertinimo įstatymo (Žin., 1996, Nr. 82-1965; 2008, Nr. 81-3167) 2 priedo 14 punktu - *į planuojamos ūkinės veiklos, kurios poveikis aplinkai privalo būti vertinamas, rūšių sąrašą ar į planuojamos ūkinės veiklos, kuriai turi būti atliekama atranka dėl poveikio aplinkai vertinimo, rūšių sąrašą įrašytos planuojamos ūkinės veiklos keitimas ar išplėtimas, įskaitant esamų statinių rekonstravimą [...], naujų technologijų įdiegimą ir kitus pakeitimus, galinčius daryti neigiamą poveikį aplinkai*.

**4. Planuojamos ūkinės veiklos fizinės charakteristikos: žemės sklypo plotas ir planuojama jo naudojimo paskirtis ir būdas (būdai), funkcinės zonos, planuojamas užstatymo plotas, numatomi statiniai, įrenginiai ir jų paskirtys, numatomi įrengti giluminiai gręžiniai, kurių gylis viršija 300 m, numatomi griovimo darbai,**

**reikalinga inžinerinė infrastruktūra (pvz. inžineriniai tinklai (vandentiekio, nuotekų šalinimo, šilumos, energijos ir kt.) susisiekimo komunikacijos).**

Projekto “Igliaukos ir Šventragio k.v. valstybei nuosavybės teise priklausančių melioracijos statinių rekonstrukcija” įgyvendinimo metu planuojama rekonstruoti melioracijos statinius, kurie melioruoja 163,8 ha plotą, visi šie grioviai, supiketuoti, su jų pavadinimais bei ilgiais atvaizduoti pateikiamoje schemoje. Žemės plotai, kuriuose numatoma melioracijos statinių (drenažo) rekonstrukcija – 85,4 ha, yra naudojami žemės ūkio reikmėms. Dėl blogos melioracijos statinių būklės, planuojamos ūkinės veiklos teritorija nuolat kenčia nuo užmirkimo, dėl susidariusio vandens pertekliaus atlydžių bei lietingų sezonų metu. Planuojamų rekonstruoti magistralinių griovių – 10,2 km paskirtis – surinkti perteklinį vandenį iš drenažo sistemų (rinktuvų ir sausintuvų), dalis projekto įgyvendinimo metu planuojamų rekonstruoti griovių priskiriami prie reguliuojamų upių-upelių. Planuojamas valyti Yglės upelio ilgis – 2,738 km ir Ožupelio – 1,436 km. Reguliuojami upeliai užnešti sąnašomis, papėdėse užaugę žolių kamsčiais, todėl žymiai sumažėjęs jų pralaidumas, ko pasekoje yra patvenkiamos ir šiuose ruožuose esančios žiotys bei pralaidos. Kiti planuojami rekonstruoti grioviai, taip pat yra avarinės būklės, užaugę menkaverte augalija, krūmais, užnešti sąnašomis. Pralaidų – 8 vnt. paskirtis – palengvinti susisiekimą tarp teritorijų, atskirtų grioviais. Planuojamų rekonstruoti pralaidų pralaidumas yra itin mažas, todėl teritorija yra dažnai patvenkiama, ko pasekoje gadinami ir kiti planuojamos ūkinės veiklos teritorijoje išsidėste melioracijos ir hidrotechnikos statiniai. Planuojamo valyti Yglės reguliuojamo upelio atkarpoje, būtų rekonstruojama 4 vnt. pralaidų, kitos pralaidos, 4 vnt. išsidėstę kitų planuojamų valyti griovių atkarpose (ne reguliuojamų upelių, kaip nurodyta pateiktuose planuose). Rekonstruojant, valant pralaidas, numatoma atstatyti žemutinio bjefo tvirtinimus, mažo pralaidumo pralaidas pakeisti naujomis, atstatyti sulaužytus ar kitaip sugadintus tvirtinimus ir sargšulius, atstatyti pravažiavimo virš pralaidų dangas. Drenažo rinktuvų (didelio skersmens) – 2 km, žiočių 71 vnt. paskirtis – surinkti ir nuvesti vandenį, planuojamos ūkinės veiklos teritorijoje, šiuo metu planuojamos rekonstruoti žiotys yra patvenktos, po vandeniu bei suirę, todėl šios funkcijos neatlieka, arba atlieka nepakankamai. Ten, kur planuojama ūkinė veikla bus vykdoma vandens telkinių apsaugos juostoje, ji bus sutvarkyta. Pažeistos vietos (technikos vėžės) bus atstatytos užpilant vietiniu gruntu ir apsėjant daugiamečių žolių mišinių.

Planuojamų rekonstruoti melioracijos statinių aprašymas, tyrinėjimo medžiaga pateikiama prieduose (elektroniniu formatu).

Planuojamos ūkinės veiklos teritorijoje esantys apleisti melioracijos grioviai, pralaidos neatlieka svarbiausios funkcijos – nesurenka vandens iš dirbamuose laukuose esančių sausinimo sistemų, o tai trukdo į dirbamus laukus įvažiuoti technikai. Krūmais ir kita menkaverte augalija apžėlę griovių šlaitai darko vietos kraštovaizdį, be to, augančių krūmų šaknimis užkimštas drenažas veikia labai blogai, o vietomis visai neveikia.

Projekto “Igliaukos ir Šventragio k.v. valstybei nuosavybės teise priklausančių melioracijos statinių rekonstrukcija” įgyvendinimo metu planuojama rekonstruoti 10,2 km griovių, 8 vnt. pralaidų, 2 km didelio skersmens drenažo rinktuvų, 71 vnt. drenažo žiočių. Planuojami rekonstruoti melioracijos statiniai, iš viso melioruoja 163,8 ha plotą. Rekonstruojamas (drenažo) plotas 85,4 ha. Projekto įgyvendinimo metu planuojama patirti iki 375 000 EUR invetsicijų. Investicijos padidins rekonstruojamų melioracijos statinių likutinę vertę. Planuojamos ūkinės veiklos organizatorius – Marijampolės savivaldybės administracija planuoja teikti projekto “Igliaukos ir Šventragio k.v. valstybei nuosavybės teise priklausančių melioracijos statinių rekonstrukcija” paraišką ES struktūrinių fondų paramai gauti pagal Lietuvos kaimo plėtros 2014 – 2020 metų programos priemonės „Investicijos į materialųjį turtą“ veiklą „Parama žemės ūkio vandentvarkai“.

**5. Planuojamos ūkinės veiklos pobūdis: produkcija, technologijos ir pajėgumai (planuojant esamos veiklos**

**plėtrą nurodyti ir vykdomos veiklos technologijas ir pajėgumus).**

Rekonstrukcijos darbų metu jokia produkcija nebus gaminama, gamybiniai ištekliai nenaudojami. Rekonstrukcijos darbų metu bus naudojama statybinė technika. Griovių dugnas numatomas valyti vienakaušiais ekskavatoriais su pasukamu kaušu arba rankiniu būdu (esant kliūtims). Iškasta iš griovių žemė būtų kraunama vienoje griovių pusėje, vėliau paskleidžiama ne arčiau kaip 0,5 m nuo griovių šlaito

briaunų, ne storesniu kaip 10 cm storio sluoksniu. Ruožuose, kur griovius kerta elektros linijos, numatomi darbai būtų vykdomi rankiniu būdu, dalyvaujant elektros tinklus prižiūrinčios institucijos atstovui. Griovių, pralaidų, drenažo rinktuvų, žiočių rekonstrukcija (pralaidų ir jų antgalių, demontavimo ir kt. darbai) numatoma tinkamiausiu, sausuoju vasaros periodu. Krūmai nuo griovių šlaitų būtų šalinami rankiniu būdu, naudojant krūmapjoves bei benzininius pjūklus.

**6. Žaliavų naudojimas; cheminių medžiagų ir preparatų (mišinių) naudojimas, įskaitant ir pavojingų cheminių medžiagų ir preparatų naudojimą (nurodant jų pavojingumo klasę ir kategoriją); radioaktyviųjų**

**medžiagų naudojimas; pavojingų (nurodant pavojingų atliekų technologinius srautus) ir nepavojingų atliekų (nurodant atliekų susidarymo šaltinį arba atliekų tipą) naudojimas; planuojamos ūkinės veiklos metu numatomas naudoti ir laikyti tokių žaliavų ir medžiagų preliminarus kiekis.**

Planuojama ūkinė veikla negamybinė, todėl cheminės medžiagos ir preparatai nenaudojami. Dėl to jokios pavojingos atliekos nesusidaro. Melioracijos griovių, pralaidų, drenažo rinktuvų, žiočių rekonstrukcijai bus naudojamos sertifikuotos aplinkai nekenksmingos statybinės medžiagos (polietileninės žiotys, drenažo vamzdžiai, pralaidų gelžbetoninės dalys, betonas) bei žolių sėklų ir žemių mišinys (velėnavimui). Rekonstrukcijos darbai bus vykdomi šiltuoju (sausuoju) metų laikotarpiu, atliekami nuosekliais ruožais bei kompleksiškai, tai yra vienu metu tam tikrame griovio ruože bus atliekami valymo, griovio profilio atstatymo, žiočių ir pralaidų rekonstrukcijos bei aplinkos sutvarkymo darbai. Darbams bus naudojama statybinė technika: ekskavatorius, autokranas ir traktorius bei dalis darbų bus atliekami rankiniu būdu. Melioracijos grioviuose planuojama išardyti asbocementines žiotis, susidariusios betono laužo atliekos ir kt. (apie 100 m3) pagal sutartį būtų atiduotos tokias atliekas teisę tvarkyti turinčiai atliekų tvarkymo įmonei.

**7. Gamtos išteklių (natūralių gamtos komponentų), visų pirma vandens, žemės, dirvožemio, biologinės įvairovės naudojimo mastas ir regeneracinis pajėgumas (atsistatymas).**

Planuojamos ūkinės veiklos plotuose potencialių vandens teršėjų nėra. Melioracijos statinių rekonstrukcijai numatoma panaudoti šiuolaikines kokybiškas medžiagas. Tai apsaugotų nuo galimo užteršimo, paviršinio vandens patekimo į požeminius vandenis. Atliekant numatytus pagrindinius žemės

darbus, bus išsaugotas humusingas dirvožemis. Prieš kasant tranšėjas vienakaušiais ekskavatoriais, humusingas dirvožemis turės būti nukasamas buldozeriais ir sustumiamas į sandėliavimo vietas, atlikus darbus – grąžinamas.

**8. Energijos išteklių naudojimo mastas, nurodant kuro rūšį.**

Melioracijos statiniams eksploatuoti gamtos išteklių (naftos, dujų) ir žaliavų poreikis nenumatomas.

**9. Pavojingų, nepavojingų ir radioaktyviųjų atliekų susidarymas, nurodant, atliekų susidarymo vietą, kokios atliekos susidaro (atliekų susidarymo šaltinis arba atliekų tipas), preliminarų jų kiekį, jų tvarkymo veiklos rūšis.**

Pavojingos ir radioaktyvios atliekos nesusidarys, kadangi šios medžiagos nebus naudojamos ir saugojamos. Rekonstrukcijos metu susidariusios statybinės atliekos vietoje išrūšiuojamos į tinkamas naudoti ar perdirbti antrines žaliavas ir netinkamas naudoti statybines šiukšles, tarp jų užterštos kenksmingomis medžiagomis tara ir pakuotės. Netinkamos naudoti statybinės atliekos išvežamos į statybinio laužo sąvartyną. Nereikalingos statytojui ir tinkamos naudoti statybinės atliekos, sudarius sutartį su atitinkamomis žinybomis, išvežamos į statybos atliekų saugojimo aikšteles.

**10. Nuotekų susidarymas, preliminarus jų kiekis, jų tvarkymas.**

Nuotekos nesusidarys. Planuojamos ūkinės veiklos plotuose potencialių vandens teršėjų nėra. Melioracijos statinių rekonstrukcijai numatoma panaudoti šiuolaikines kokybiškas medžiagas. Tai apsaugotų nuo galimo užteršimo, paviršinio vandens patekimo į požeminius vandenis.

**11. Cheminės taršos susidarymas (oro, dirvožemio, vandens teršalų, nuosėdų susidarymas, preliminarus jų**

**kiekis) ir jos prevencija.**

Planuojama ūkinė veikla dėl cheminės taršos neigiamo poveikio aplinkai nekels. Oro tarša numatoma tik rekonstrukcijos darbų metu dirbant statybiniams mechanizmams ir atvažiuojant/išvažiuojant transporto priemonėms. Planuojamos ūkinės veiklos keliama oro tarša projekto įgyvendinimo teritorijoje neviršys leistinų dydžių ir reikšmingo neigiamo poveikio aplinkai neturės.

**12. Fizikinės taršos susidarymas (triukšmas, vibracija, šviesa, šiluma, jonizuojančioji ir nejonizuojančioji**

**(elektromagnetinė) spinduliuotė) ir jos prevencija.**

Aplinkos triukšmo aspektas yra neaktualus (galima nežymi tarša statybos laikotarpiu). Rekonstrukcijos darbų metu dėl mašinų veikimo atsiradęs triukšmas bus nežymus ir truks tik tol, kol bus vykdomi darbai ir atitiks STR 2.01.01(3):2008 „Esminiai statinio reikalavimai. Higiena, sveikata, aplinkos apsauga“ ir HN 33:2001 „Akustinis triukšmas. Leidžiami lygiai gyvenamoje ir darbo aplinkoje. Matavimo metodikos bendrieji reikalavimai“ nustatytus lygius. Vykdant ūkinę veiklą elektromagnetinę ar jonizuojančią spinduliuote generuojančių įrenginių naudoti nenumatoma.

**13. Biologinės taršos susidarymas (pvz., patogeniniai mikroorganizmai, parazitiniai organizmai) ir jos prevencija.**

Rekonstruojamas objektas biologinės taršos neišskirs. Statybos technologijų ir medžiagų, kurios sukeltų biologinių teršalų susidarymą, naudoti nenumatoma.

**14. Planuojamos ūkinės veiklos pažeidžiamumo rizika dėl ekstremaliųjų įvykių (pvz., gaisrų, didelių avarijų, nelaimių (pvz., potvynių, jūros lygio kilimo, žemės drebėjimų)) ir (arba) susidariusių ekstremaliųjų**

**situacijų, įskaitant tas, kurias gali lemti klimato kaita; ekstremalių įvykių ir ekstremalių situacijų tikimybė**

**ir jų prevencija.**

Melioracijos statiniuose - grioviuose, pralaidose ir drenažo rinktuvuose nėra galimybių kilti gaisro pavojui. Todėl projekto sprendiniai civilinės saugos ir priešgaisriniu aspektu neigiamo poveikio neturės. Rekonstrukcijos darbų metu bus vadovaujamasi priešgaisrinio saugumo taisyklėmis.

**15. Planuojamos ūkinės veiklos rizika žmonių sveikatai (pvz., dėl vandens ar oro užterštumo)**.

Planuojama ūkinė veikla – Marijampolės sav. Igliaukos sen. Igliaukos ir Šventragio k.v. valstybei nuosavybės teise priklausančių melioracijos statinių rekonstrukcija – nepriskiriama potencialiai pavojingoms veiklos rūšims. Neigiamas planuojamos ūkinės veiklos poveikis žmonių sveikatai ir gyventojų saugai neprognozuojamas.

**16. Planuojamos ūkinės veiklos sąveika su kita vykdoma ūkine veikla ir (arba) pagal teisės aktų reikalavimus patvirtinta ūkinės veiklos (pvz., pramonės, žemės ūkio) plėtra gretimose teritorijose (pagal patvirtintus teritorijų planavimo dokumentus).**

Gretimybėse nėra planuojamos vykdyti ar vykdomos pramonės veiklos kaip ir nevykdomas intensyvus ūkininkavimas. Planuojama ūkinė veikla nedarys įtakos kitoms planuojamoms veikloms.

**17. Veiklos vykdymo terminai ir eiliškumas, numatomas eksploatacijos laikas.**

Veiklos vykdymo terminai ir eksploatacijos laikas neribojamas.

**III. PLANUOJAMOS ŪKINĖS VEIKLOS VIETA**

**18. Planuojamos ūkinės veiklos vieta (adresas) pagal administracinius teritorinius vienetus, jų dalis ir gyvenamąsias vietoves (apskritis, savivaldybė, seniūnija, miestas, miestelis, kaimas, viensėdis, gatvė); teritorijos, kurioje planuojama ūkinė veikla, žemėlapis su gretimybėmis ne senesnis kaip 3 metų (ortofoto ar kitame žemėlapyje, kitose grafinės informacijos pateikimo priemonėse apibrėžta planuojama teritorija, planų mastelis pasirenkamas atsižvelgiant į planuojamos teritorijos ir teritorijos, kurią planuojama ūkinė veikla gali paveikti, dydžius); informacija apie teisę valdyti, naudoti ar disponuoti planuojamos teritorijos žemės sklypą (privati, savivaldybės ar valstybinė nuosavybė, sutartinė nuoma); žemės sklypo planas, jei parengtas.**

Planuojami rekonstruoti melioracijos statiniai yra Marijampolės sav., Igliaukos sen., Igliaukos ir Šventragio k.v., Igliaukos k., Maraziškės k., Menčtrakio k., Pielkavos k., Mačiuliškių k., Šakališkių k., Pašakališkių k., Padvariškių k., Šventragio k., Zomčinės k., Dambruvkos k. Pateikiamas planuojamos ūkinės veiklos teritorijos planas – situacijos schema.

**19. Planuojamos ūkinės veiklos sklypo ir gretimų žemės sklypų ar teritorijų funkcinis zonavimas ir teritorijos naudojimo reglamentas (pagrindinė žemės naudojimo paskirtis ir būdas (būdai), nustatytos specialiosios žemės naudojimo sąlygos, vyraujančių statinių ar jų grupių paskirtis) pagal patvirtintus teritorijų planavimo dokumentus. Informacija apie vietovės infrastruktūrą, urbanizuotas teritorijas (gyvenamąsias, pramonines, rekreacines, visuomeninės paskirties), esamus statinius ir šių teritorijų ir (ar) statinių atstumus nuo planuojamos ūkinės veiklos vietos (objekto ar sklypo, kai toks suformuotas, ribos)**.

Planuojama ūkinė veikla nepatenka į Natura 2000 bei kitas teritorijas, kurioms nustatytas ekologinės apsaugos prioriteto funkcinis zonavimas, todėl planuojama vykdyti veikla šioms teritorijoms įtakos neturės.

Planuojamos ūkinės veiklos teritorijos žemės naudojimo paskirtis - žemės ūkio, naudojimo būdas - kiti žemės ūkio paskirties sklypai. Žemės sklypams nustatytos specialiosios žemės naudojimo sąlygos:

- Paviršinio vandens telkinių apsaugos zonos ir pakrantės apsaugos juostos – XXIX punktas;

- Kelių apsaugos zonos – II punktas;

- Žemės sklypai, kuriuose įrengtos valstybei priklausančios melioracijos sistemos bei įrenginiai – XXI punktas.

**20. Informacija apie eksploatuojamus ir išžvalgytus žemės gelmių telkinių išteklius (naudingas iškasenas, gėlo ir mineralinio vandens vandenvietes), įskaitant dirvožemį; geologinius procesus ir reiškinius (pvz., erozija, sufozija, karstas, nuošliaužos), geotopus, kurių duomenys kaupiami GEOLIS (geologijos informacijos sistema) duomenų bazėje (https://epaslaugos.am.lt/).**

Informacija apie eksploatuojamus ir išžvalgytus žemės gelmių telkinių išteklius (naudingas iškasenas, gėlo ir mineralinio vandens vandenvietes) geologinius procesus ir reiškinius (erozija, sufozija, karstas, nuošliaužos), geotopus, geologijos informacijos sistemos duomenų bazėje nėra.

**21. Informacija apie kraštovaizdį, gamtinį karkasą, vietovės reljefą, vadovautis Europos kraštovaizdžio konvencijos, Europos Tarybos ministrų komiteto 2008 m. rekomendacijomis CM/Rec (2008-02-06)3 valstybėms narėms dėl Europos kraštovaizdžio konvencijos įgyvendinimo gairių nuostatomis, Lietuvos kraštovaizdžio politikos krypčių aprašu (http:www.am.lt/VI/index.php#a/12929) ir Lietuvos Respublikos kraštovaizdžio erdvinės struktūros įvairovės ir jos tipų identifikavimo studija (http://www.am.lt/VI/article.php3?article\_id=13398), kurioje vertingiausios estetiniu požiūriu Lietuvos kraštovaizdžio vizualinės struktūros išskirtos studijoje pateiktame Lietuvos kraštovaizdžio vizualinės struktūros žemėlapyje ir pažymėtos indeksais V3H3, V2H3, V3H2, V2H2, V3H1, V1H3, jų vizualinis dominantiškumas yra a, b, c.**

Planuojami rekonstruoti melioracijos statiniai patenka į molingų lygumų kraštovaizdžio teritoriją, kuriai būdingi agrokompleksai ir/arba pelkės, miškų plotai <500 ha. Kraštovaizdžio sukultūrinimo pobūdis – agrarinis kraštovaizdis. Lietuvos Respublikos kraštovaizdžio erdvinės struktūros įvairovės ir jos tipų identifikavimo studijoje pateiktame Lietuvos kraštovaizdžio vizualinės struktūros žemėlapyje, numatomi rekonstruoti melioracijos statiniai patenka į V1HO ir V1H1 pamatinius vizualinės struktūros tipus, kuriuose išskiriamas jų vizualinis dominantiškumas yra d.

**22. Informacija apie saugomas teritorijas (pvz., draustiniai, parkai ir kt.), įskaitant Europos ekologinio tinklo „Natura 2000“ teritorijas, kurios registruojamos STK (Saugomų teritorijų valstybės kadastras) duomenų bazėje (http://stk.vstt.lt) ir šių teritorijų atstumus nuo planuojamos ūkinės veiklos vietos (objekto ar sklypo, kai toks suformuotas, ribos). Pridedama Valstybinės saugomų teritorijos tarnybos prie Aplinkos ministerijos Poveikio reikšmingumo „Natura 2000“ teritorijoms išvada, jeigu tokia išvada reikalinga pagal teisės aktų reikalavimus.**

Planuojama ūkinė veikla nepatenka į Natura 2000 bei kitas teritorijas, kurioms nustatytas ekologinės apsaugos prioriteto funkcinis zonavimas, todėl planuojama vykdyti veikla šioms teritorijoms įtakos neturės. Nuo planuojamos ūkinės veiklos teritorijos į pietvakarinę pusę apie 3 km atstumu nutolę Žuvinto Žaltyčio ir Amalvo pelkės,

**23. Informacija apie biotopus – miškus, jų paskirtį ir apsaugos režimą; pievas, pelkes, vandens telkinius ir jų apsaugos zonas, juostas, jūros aplinką ir kt.; biotopų buveinėse esančias saugomas rūšis, jų augavietes ir**

**radavietes, kurių informacija kaupiama SRIS (saugomų rūšių informacinė sistema) duomenų bazėje (https://epaslaugos.am.lt/), jų atstumą nuo planuojamos ūkinės veiklos vietos (objekto ar sklypo, kai toks suformuotas, ribos) ir biotopų buferinį pajėgumą (biotopų atsparumo pajėgumas).**

Nuo planuojamos ūkinės veiklos teritorijos į pietvakarinę pusę apie 3 km atstumu nutolę Žuvinto biosferos rezervatas, Žuvinto gamtinis rezervatas, Žuvinto ežeras ir Buktos miškas, Amalvo botaninis zoologinis draustinis, į pietrytinę pusę, taip pat apie 3 km atstumu nutolę Balbieriškio miško biosferos poligonas, Nemuno kilpų regioninis parkas. Planuojama ūkinė veikla šioms saugomoms teritorijoms jokios įtakos neturės.

**24. Informacija apie jautrias aplinkos apsaugos požiūriu teritorijas – vandens pakrančių zonas, potvynių zonas, karstinį regioną, gėlo ir mineralinio vandens vandenvietes, jų apsaugos zonas ir juostas ir pan.**

Planuojamos ūkinės veiklos teritorija nepatenka į jautrias aplinkos apsaugos požiūriu teritorijas – vandens pakrančių zonas, potvynių zonas, karstinį regioną, gėlo ir mineralinio vandens vandenvietes, jų apsaugos zonas ir juostas ir pan.

**25. Informacija apie teritorijos taršą praeityje (teritorijos, kuriose jau buvo nesilaikoma projektui taikomų aplinkos kokybės normų), jei tokie duomenys turimi.**

Duomenų apie teritorijos taršą praeityje neturima.

**26. Informacija apie tankiai apgyvendintas teritorijas ir jų atstumą nuo planuojamos ūkinės veiklos vietos (objekto ar sklypo, kai toks suformuotas, ribos).**

Numatomo įgyvendinti projekto teritorija nėra urbanizuota, priklauso kaimiškosioms vietovėms.

Planuojamos ūkinės veiklos teritorija išsidėsčiusi šiuose kaimuose: Igliaukos kaimas, kuriame gyvena 979 gyventojai, Mazariškės kaimas, kuriame gyvena 7 gyventojai. Taip pat Mačiuliškių kaimas – 20 gyventojai, Menčtrakio kaimas – 40 gyventojai, Pielkavos kaimas – 0 gyventojų, Padvariškių kaimas – 33 gyventojai, Pašakališkių kaimas – 13 gyventojų, Šakališkių kaimas – 51 gyventojai, Šventragio kaimas – 329 gyventojai, Zomčinės k. – 1 gyventojas, Dambruvkos kaimas – 4 gyventojai.

**27. Informacija apie vietovėje esančias nekilnojamąsias kultūros vertybes, kurios registruotos Kultūros vertybių registre (http://kvr.kpd.lt/heritage), ir jų atstumą nuo planuojamos ūkinės veiklos vietos (objekto ar sklypo, kai toks suformuotas, ribos).**

Kultūros vertybių registre registruotų kultūros vertybių planuojamos ūkinės veiklos teritorijoje nėra. Nuo planuojamos ūkinės veiklos teritorijos į pietryčių pusę apie 1,5 km atstumu nutolusi Šakališkių piliakalnio su gyvenviete, į pietų pusę apie 2 km atstumu Šakališkių k. senosios kapinės, apie 3 km atstumu į pietus Šventragio, Šlavančių k. evangelikų liuteronų senosios kapinės vad. Prūskapiais. Nurodytoms kultūros vertybėms planuojama ūkinė veikla poveikio netūrės.

**IV. GALIMO POVEIKIO APLINKAI RŪŠIS IR APIBŪDINIMAS**

**28. Galimas reikšmingas poveikis aplinkos veiksniams, atsižvelgiant į dydį ir erdvinį mastą (pvz., geografinę vietovę ir gyventojų, kuriems gali būti daromas poveikis, skaičių); pobūdį (pvz., teigiamas ar neigiamas, tiesioginis ar netiesioginis, sąveikaujantis, trumpalaikis, vidutinės trukmės, ilgalaikis); poveikio intensyvumą ir sudėtingumą (pvz., poveikis intensyvės tik paukščių migracijos metu); poveikio tikimybę (pvz., tikėtinas tik avarijų metu); tikėtiną poveikio pradžią, trukmę, dažnumą ir grįžtamumą (pvz., poveikis bus tik statybos metu, lietaus vandens išleidimas gali padidinti upės vandens debitą, užlieti žuvų nerštavietes, sukelti eroziją, nuošliaužas); bendrą poveikį su kita vykdoma ūkine veikla ir (arba) pagal teisės aktų reikalavimus patvirtinta ūkinės veiklos plėtra gretimose teritorijose (pvz., kelių veiklos rūšių vandens naudojimas iš vieno vandens šaltinio gali sumažinti vandens debitą, sutrikdyti vandens gyvūnijos mitybos grandinę ar visa ekologinę pusiausvyrą, sumažinti ištirpusio vandenyje deguonies kiekį); galimybę veiksmingai sumažinti poveikį:**

**28.1. poveikis gyventojams ir visuomenės sveikatai, įskaitant galimą neigiamą poveikį gyvenamajai, rekreacinei, visuomeninei aplinkai, gyventojų saugai ir visuomenės sveikatai dėl fizikinės, cheminės, biologinės taršos (atsižvelgiant į foninį užterštumą) ir kvapų (pvz., vykdant veiklą, susidarys didelis oro teršalų kiekis dėl kuro naudojimo, padidėjusio transporto srauto, gamybos proceso ypatumų, statybų metu ir pan.); galimą poveikį vietos darbo rinkai ir vietovės gyventojų demografijai;**

Planuojama ūkinė veikla – melioracijos statinių rekonstrukcija, nėra ta veikla, galinti sukelti visuomenės nepasitenkinimą. Neigiamas planuojamos ūkinės veiklos poveikis visuomenės aplinkai, sveikatai ir gyventojų saugai neprognozuojamas. Vietovės darbo rinkai ir vietovės gyventojų demografijai veikla įtakos neturės.

**28.2. poveikis biologinei įvairovei, įskaitant galimą poveikį natūralioms buveinėms dėl jų užstatymo ar suskaidymo, hidrologinio režimo pokyčio, želdinių sunaikinimo ir pan.; galimas natūralių buveinių tipų plotų sumažėjimas, saugomų rūšių, jų augaviečių ir radaviečių išnykimas ar pažeidimas, galimas neigiamas**

**poveikis gyvūnų maitinimuisi, migracijai, veisimuisi ar žiemojimui;**

Projekto įgyvendinimo teritorijoje nebus vykdomos bendrųjų buveinių ar paukščių apsaugai svarbių teritorijų nuostatuose nurodytos draustinos veiklos, todėl planuojama melioracijos statinių rekonstrukcija rūšių buveinių ploto, taip pat natūralių buveinių tipų ir rūšių ar populiacijų tankumo sumažėjimo nenumato, neįtakos. Planuojama veikla triukšmo lygį teritorijoje įtakos nežymiai, nežymus poveikis aplinkos orui bus lokalus, užterštos nuotekos nesusidarys, todėl aplinkos komponentų kokybės pokytis teritorijoje dėl planuojamos veiklos nenumatomas.

**28.3. poveikis žemei ir dirvožemiui, pavyzdžiui, dėl numatomų didelės apimties žemės darbų (pvz., kalvų nukasimas, vandens telkinių gilinimas ar upių vagų tiesinimas); gausaus gamtos išteklių naudojimo; pagrindinės tikslinės žemės paskirties pakeitimo;**

Didelės apimties žemės darbų, gausaus gamtos išteklių naudojimo nenumatoma. Žemės paskirtis

nekeičiama.

**28.4. poveikis vandeniui, pakrančių zonoms, jūrų aplinkai (pvz., paviršinio ir požeminio vandens kokybei, hidrologiniam režimui, žvejybai, navigacijai, rekreacijai);**

Nuotekos nesusidarys, todėl nebus teršiami paviršiniai ir gruntiniai vandenys. Numatoma, kad įgyvendinus projektą ženkliai pagerės projekto įgyvendinimo teritorijos ekologinė ir sanitarinė būklė: pagerės griovių pralaidumas, jų vanduo taps švaresniu (pagerės vandens kokybė pagal fizinius-cheminius rodiklius).

**28.5. poveikis orui ir vietovės meteorologinėms sąlygoms (pvz., aplinkos oro kokybei, mikroklimatui);**

Poveikis orui ir vietovės meteorologinėms sąlygoms nenumatomas.

**28.6. poveikis kraštovaizdžiui, pasižyminčiam estetinėmis, nekilnojamosiomis kultūros ar kitomis vertybėmis, rekreaciniais ištekliais, ypač vizualinis, įskaitant poveikį dėl reljefo formų keitimo (pažeminimas, paaukštinimas, lyginimas);**

Rekonstruojant melioracijos statinius neplanuojama naujų statinių statyba. Todėl poveikis kraštovaizdžiui nenumatomas.

**28.7. poveikis materialinėms vertybėms (pvz., nekilnojamojo turto (žemės, statinių) paėmimas, poveikis statiniams dėl veiklos sukeliamo triukšmo, vibracijos, numatomi apribojimai nekilnojamajam turtui);**

Poveikis materialinėms vertybėms nenumatomas.

**28.8. poveikis kultūros paveldui, (pvz., dėl veiklos sukeliamo triukšmo, vibracijos, šviesos, šilumos, spinduliuotės).**

Kultūros vertybių registre registruotų kultūros vertybių planuojamos ūkinės veiklos teritorijoje nėra, todėl jokio poveikio joms neturės. Nuo planuojamos ūkinės veiklos teritorijos į pietryčių pusę apie 1,5 km atstumu nutolusi Šakališkių piliakalnio su gyvenviete gyvenvietė, į pietų pusę apie 2 km atstumu Šakališkių k. senosios kapinės, apie 3 km atstumu į pietus Šventragio, Šlavančių k. evangelikų liuteronų senosios kapinės vad. Prūskapiais. Nurodytoms kultūros vertybėms planuojama ūkinė veikla poveikio netūrės.

**29. Galimas reikšmingas poveikis 28 punkte nurodytų veiksnių sąveikai.**

Galimas reikšmingas poveikis nenumatomas.

**30. Galimas reikšmingas poveikis 28 punkte nurodytiems veiksniams, kurį lemia planuojamos ūkinės veiklos pažeidžiamumo rizika dėl ekstremaliųjų įvykių (pvz., didelių avarijų) ir (arba) ekstremaliųjų situacijų (nelaimių)**.

Galimas reikšmingas poveikis nurodytiems veiksniams, kurį lemia planuojamos ūkinės veiklos pažeidžiamumo rizika dėl ekstremaliųjų ir situacijų – nenagrinėjamas.

**31. Galimas reikšmingas tarpvalstybinis poveikis.**

Planuojamos ūkinės veiklos tarpvalstybinis poveikis nenumatomas.

**32. Planuojamos ūkinės veiklos charakteristikos ir (arba) priemonės, kurių numatoma imtis siekiant išvengti bet kokio reikšmingo neigiamo poveikio arba užkirsti jam kelią.**

Siekiant sumažinti griovių valymo darbų metu neigiamą poveikį aplinkai bus įrengiami laikini atliekų surinkimo ir laikymo konteineriai, stacionarūs tualetai, naftos produktų saugojimo talpos. Privažiavimo ir priėjimo takai bus įrengti stengiantis nedarkyti kraštovaizdžio. Naudojami mechanizmai tvarkingi, nebus tepalų ir degalų nutekėjimo. Atsitiktinai nutekėjus degalams ir tepalams, lokalinio užteršimo vietos gruntas bus surinktas ir išvežtas į tam skirtą sąvartyną ar nukenksminimo vietą. Rekonstrukcijos ir statinių eksploatavimo metu melioracijos sistemos nebus pažeistos, nuotekos nebus leidžiamos į paviršinius vandens telkinius ir nesudarys poveikio aplinkai.

Direktorė Rita Maziliauskienė

Tel.: 8 614 25064, el. p.: ritamaziliauskiene@gmail.com